Rijeka, 25.03.2025.

Br. : 223 / 2025

**IZVJEŠTAJ O GODIŠNJEM IZVRŠENJU FINANCIJSKOG PLANA**

**GRADSKE KNJIŽNICE RIJEKA**

**ZA RAZDOBLJE 1.SIJEČANJ - 31.PROSINAC 2024.G.**

**Obrazloženje**

**Opis i cilj programa:**

U skladu sa Statutom, djelatnost Knjižnice je: nabava, stručna obrada, čuvanje i zaštita knjižnične građe, zaštita knjižnične građe koja je kulturno dobro, izrada i objavljivanje biltena, kataloga, bibliografija i drugih informacijskih pomagala, sudjelovanje u izradi skupnih kataloga i baza podataka, omogućavanje pristupačnosti knjižnične građe i informacija korisnicima prema njihovim potrebama i zahtjevima, osiguravanje korištenja i posudbe knjižnične građe te protok informacija, poticanje i pomoć korisnicima Knjižnice pri izboru i korištenju knjižnične građe, informacijskih pomagala i izvora, vođenje dokumentacije o građi i korisnicima, obavljanje poslova matične djelatnosti za školske i narodne knjižnice na području Primorsko-goranske županije.

Cilj programa je zadovoljenje kulturnih potreba stanovnika grada Rijeke, uz povećanje standarda usluge na području knjižnične djelatnosti.

**ZAKONSKA OSNOVA ZA UVOĐENJE PROGRAMA**

**-** Zakon o knjižnicama i knjižničnoj djelatnosti („Narodne novine“ broj 17/19, 98/19, 114/22 i36/24)

- Zakon o ustanovama („Narodne novine“ broj 76/93, 29/97, 47/99, 35/08, 127/19 i 151/22)

- Zakon o kulturnim vijećima i financiranju javnih potreba u kulturi („Narodne novine“ broj 83/22),

- Zaključci i odluke Gradonačelnika Grada Rijeke i Gradskog vijeća Grada Rijeke.

**SADRŽAJ :**

Godišnji izvještaj o izvršenju financijskog plana ustanove sadrži : opći dio izvještaja, posebni dio izvještaja , obrazloženje i posebne izvještaje. Opći i posebni dio izvještaja prezentirani su u pratećim oglednim tablicama : SAŽETAK, RAČUN PRIHODA I RASHODA, RASHODI I PRIHODI PREMA IZVORU, RASHODI PREMA FUNKCIJSKOJ KLASIFIKACIJI , RAČUN FINANCIRANJA, RAČUN FINANCIRANJA PREMA IZVORIMA FINANCIRANJA I PROGRAMSKA KLASIFIKACIJA .

POSEBNI IZVJEŠTAJI u Oglednim tablicama godišnjeg izvještaja o izvršenju su IZVJEŠTAJ O KORIŠTENJU EU SREDSTAVA, IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA koji sadrži pregled zaduživanja po dugoročnim kreditima, zajmovima koje je ugovorio ili preuzeo proračunski korisnik u izvještajnom razdoblju prema vrsti instrumenta, valutnoj, kamatnoj i ročnoj strukturi i IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA .

Obrazac 3 - Podaci o sudskim sporovima, potraživanjima i obvezama obrasca nalaze se u posljednjem dijelu Obrazloženja.

Obrazloženje godišnjeg izvršenja financijskog plana proračunskog korisnika – Gradska knjižnice Rijeka sastoji se od obrazloženja općeg dijela – Računa prihoda i rashoda . Komentira se ostvarenje prihoda i primitaka, rashoda i izdataka u izvještajnom razdoblju. Obrazloženje sadrži i podatke o prenesenom višku/manjku i višku/manjku za prijenos u iduće razdoblje.

**Opći dio**

**RAČUN PRIHODA I RASHODA**

Tekućim planom za 2024. godinu za potrebe izvršavanja aktivnosti sadržanih u aktivnostima i programima Gradske knjižnice Rijeka planirano je ukupno 2.614.865 eura prihoda i 2.718.514 eura rashoda.

Zbog uravnoteženja proračuna u planirane godišnje prihode je uključeno 101.649 eura viška prema rezultatu poslovanja 2023.g. .

Za razdoblje od prvog siječnja do trideset i prvog prosinca ostvareno je 2.598.338,59 eura prihoda (87,71% od planiranog ) i 2.675.473,09 eura rashoda ( 90,31% od planiranog ) .

Ostvaren je manjak prihoda razdoblja i iznosi 77.134,50 eura.

**RAČUN PRIHODA PREMA IZVORIMA FINANCIRANJA I EKONOMSKOJ KLASIFIKACIJI**

**POMOĆI - Izvor 57**

**6311- Pomoći od inozemnih vlada -** U ovom razdoblju ostvareno je 110,81% planiranih prihoda iz ovog izvora zbog doznake sredstava za financiranja Američkog kutka od 24.381,14 eura .

**6312- Kapitalne pomoći od inozemnih vlada** - U ovom razdoblju ostvaren je 65,42% planiranih prihoda iz ovog izvora zbog doznake sredstava za financiranja Američkog kutka od 4.501,26 eura.

**636**- **Pomoći proračunskim korisnicima iz proračuna koji im nije nadležan** – čine ih tekuće i kapitalne pomoći iz državnog proračuna i proračuna JLPRS, ostvareno je 64,49% godišnjih planiranih prihoda.

**6361**- Ukupne tekuće pomoći iznose 261.213,96 eura, a uplaćene su :

|  |  |  |
| --- | --- | --- |
| 6361 | Tekuće pomoći proračunskim korisnicima iz proračuna koji im nije nadležan |   |
| 1 | 2 | 3 |
| R.br. | Isplatitelj | Iznos |
| 1 | MINISTARSTVO KULTURE REPUBLIKE HRVATSKE | 73.754,10 |
| 2 | PRIMORSKO-GORANSKA ŽUPANIJA | 76.800,00 |
| 3 | OPĆINA ČAVLE | 41.109,94 |
| 4 | OPĆINA MATULJI | 2.919,90 |
| 5 | OPĆINA RAVNA GORA | 2.389,01 |
| 6 | OPĆINA VINODOLSKA | 1.990,84 |
| 7 | GRAD DELNICE | 1.990,84 |
| 8 | OPĆINA LOKVE | 2.663,62 |
| 9 | OPĆINA FUŽINE | 2.389,01 |
| 10 | OPĆINA BAŠKA | 2.389,01 |
| 11 | OPĆINA MRKOPALJ | 1.327,23 |
| 12 | OPĆINA JELENJE | 1.327,23 |
| 13 | OPĆINA BROD MORAVICE | 663,62 |
| 14 | OPĆINA SKRAD | 1.106,03 |
| 15 | OPĆINA OMIŠALJ | 46.004,57 |
| 16 | OPĆINA MALINSKA DUBAŠNICA | 2.389,01 |
|  | UKUPNO : (92,40% OD PLANA) | 261.213,96 |

Iz pomoći državnog proračuna financira se pokriće troškova plaća i režija za Županijsku matičnu službu i programe knjižnice . Sredstva PGŽ i općina PGŽ namijenjena su plaćama i režijama za županijski Bibliobus. Sredstva Općina Čavle i Omišalj namijenjena su za pokriće rashoda plaće zaposlenika u knjižnicama Čavle i Vid Omišljanin i udjelu u zajedničkim troškovima koje ima Gradska knjižnica za redovno poslovanje obiju knjižnica.

**6362**- Kapitalne pomoći iznose ukupno 195.273,80 eura , a ostvarene su iz državnog proračuna u iznosu od 185.173,80 eura, od općine Čavle u iznosu od 5.500,00 eura i od općine Omišalj 4,600,00 eura. Sredstva su namijenjena nabavi knjižne građe.

**6381-Tekuće pomoći temeljem prijenosa EU sredstva** ostvareno je 4.920,00 iz Erasmus+ projekta Akreditacije namijenjenog obrazovanju odraslih – za zaposlenike knjižnice. Uplaćeno je 80% sredstava prema ugovoru o Erasmusu+.

**PRIHODI OD FINANCIJSKE IMOVINE – izvor 31**

**641 -**  Prihodi od financijske imovine ( od kamata, pozitivnih tečajnih razlika i razlika zbog primjene valutne klauzule) ostvareni su u iznosu od 0,01eura – kamata po transakcijskom računu Zagrebačke banke .

**OSTALI NESPOMENUTI PRIHODI - izvor 44**

**6526- Prihodi po posebnim propisima** ( članarine i sl.) ostvareni su u iznosu od (240.922,09 eura – 12,06% u odnosu na godišnji plan) .

**PRIHODI OD PRODAJE - izvor 31**

**6614 - Prihodi od prodaje proizvoda i robe su** ostvareni u iznosu od 1.704,00 eura što je 54,91% više od planiranog . Prodaja je ostvarena od vlastitih izdanja knjiga i predmeta sa logom knjižnice.

**6615 - Prihodi od prodaje usluga** - ostvareni su u iznosu od 43.277,66 eura za prihode od pruženih usluga organizacije rođendana (9.748,30 eura), stručnih vodstava i obilazaka Dječje kuće (5.698,80 eura,) najmova prostora u novoj zgradi (3.414,75 eura), najam prostora za aparat za kavu ( 286,21 eura) , najma ugostiteljskog objekta u Dječjoj kući (9.129,60 eura) i sponzorskog ugovora za Ljeto u Benčiću ( 15.000,00 eura) .

**DONACIJE – izvor 62**

**6631 – Tekuće donacije od pravnih i fizičkih osoba izvan općeg proračuna** u ovom razdoblju je ostvareno 1.718,12 eura prihoda od tekućih donacija ( Zajednica Skrbi po okončanju projekta).

**6632 - Kapitalne donacije** – ostvareno je 23.830,84 eura u ovom razdoblju . Radi se o donacijama za knjižnu građu i ostvarenju 9,32% većem od planiranog .

**PRIHODI IZ NADLEŽNOG PRORAČUNA – izvor 11 i izvor 52**

**6711- Prihodi iz nadležnog proračuna za financiranja rashoda poslovanja proračunskog korisnika** ostvareni su u iznosu od 1.791.653,06 eura ili 86,77% od planiranog. U pitanju su dva izvora financiranja – 1100 Opći prihodi i primici (1.690.740,62 eura) i 5200 - Pomoći proračunu iz drugih proračuna (12.814,00 eura) . Prihodi iz izvora 1100 služe za financiranje rashoda poslovanja kao što su rashodi za plaće zaposlenih, pokriće režija i u manjem dijelu programskih aktivnosti. Uz programske aktivnosti ustanove kao što je Književna nagrada Drago Gervais osnivač je ove godine financirao i Ljetni program ( nova aktivnost Gradske knjižnice). Iz naknadno ostvarenog izvora 5200 financirana je pretežno programska djelatnost ustanove i nešto malo režija. U 2024.g. promijenjen je Pravilnik o proračunskom računovodstvu, ukinut je konto kontinuiranih rashoda te je u rashode uključen i trinaesti rashod razdoblja za koji nije ostvaren prihod u 2024.g. ( metodološki manjak). Prema uputama iz nadležnog proračuna financijski plan je uravnotežen očekivanim, ali neostvarenim prihodima a ne očekivanim manjkom.

**6712- Prihodi iz nadležnog proračuna za financiranja rashoda za nabavu nefinancijske** imovine ostvareni su u iznosu od 88.098,44 eura ili 109, 37%. U pitanju su dva izvora financiranja – 1100 Opći prihodi i primici ( 60.912,44 eura) i izvor 5200 - Pomoći proračunu iz drugih proračuna ( 27.186,00 eura). Ovim prihodima financira se programska aktivnost ustanove Nabava knjižne građe i programska aktivnost Nabava opreme ( staklene pregrade za novu zgradu Gradske knjižnice koje su nabavljene u prvom dijelu godine). Iz izvora 5200 uglavnom je financirana nabava knjižne građe ( 20.000,00 eura) i opreme. U ovim prihodima na izvoru 1100 nalaze se naplaćeni prihodi za opremu iz 2023.godine pa je ostvarenje veće od plana.

**OSTALI PRIHODI – izvor 31**

**6831- Ostali prihodi** ( naknade šteta od osiguranja, povrati sredstva , posebnih ugovora, refundacije i slični ostali prihodi) ostvareno je u iznosu od 1.050,00 eur ili 105,42% i odnosi se na prihod od osiguranja kao naknada štete za oštećenje na Bibliobusu.

**PRIHODI OD PRODAJE NEFINANCIJSKE IMOVINE - izvor 73**

**7221- Prihodi od prodaje postrojenja i opreme uredski namještaj**

Ostvareno je 194,57% planiranog prihoda od prodaje uredskog namještaja zbog preseljenje na novu lokaciju**.**

**VIŠAK POSLOVANJA – izvor 9**

Preneseni višak poslovanja 2023.g. unesen je u plan u iznosu 101.649 eura koliko je na raspolaganju za trošenje u 2024.g. iz namjenskih i vlastitih sredstava. Odluka o raspodjeli rezultata donesena je 8.7.2024. Do kraja godine utrošeno je 48.513,40 eura ( 47,73% planiranog) . Ostvarenje plana iz viška poslovanja je realizirano na 47,73%. Realizacija je takva zbog dodatnog financiranja iz izvora 1100 iz kojeg je 40.000,00 eura dodijeljeno iz proračuna grada temeljem ugovora o općim funkcionalnostima knjižnica i 40.000,00 eura iz izvora 5200 – pomoći proračunu iz drugih proračuna u visini od studenog 2024.godine, najma od sponzorskog ugovora za Ljeto u Benčiću (15.000,00 eura) . Zbog ovih prihoda nije potpuno utrošen višak , već su uz suglasnost osnivača trošeni ovi dodatni izvori koje je trebalo iskoristiti do kraja 2024.godine. (Nabava pozornice, aktivnosti na katalogizaciji i tiskanju knjige, dio rashoda za nabavu knjižne građe, ispomoć studenata, rashodi za programe) . Od nekih nabava se odustalo npr. nabava softvera za evidenciju radnih sati, neke nabave su na kraju bile dosta jeftinije od planiranog ( pozornica) , a neke su izvršene djelomično.

Višak za prijenos ostvaren je kao razlika između prihoda i rashoda za poslovanje u ovom razdoblju pribrojen neutrošenom višku 2023.godine.

Tablica 1 Višak 2023 – izvršenje financijskog plana prema aktivnostima

|  |  |  |  |  |
| --- | --- | --- | --- | --- |
| **AKTIVNOST – OPIS**  | **Plan 2024** | **Ostvarenje 2024** | **Razlika** | **Indeks (3./2.)** |
| **1** | **2** | **3** | **4** | **5** |
|  1187 REDOVNA DJELATNOST USTANOVE | 101.649,00 | 48.513,40 | 53.135,60 | 47,73 |
| A118702 REDOVNA DJELATNOST | 35.000,00 | 7.883,23 | 27.116,77 | 22,52 |
| A118703 PROGRAMSKE AKTIVNOSTI  | 16.061,00 | 2.590,43 | 13.470,57 | 16,13 |
| K118705 NABAVA KNJIŽNE GRAĐE | 45.588,00 | 38.039,74 | 7.548,26 | 83,44 |
| K118710 NABAVKA OPREME | 5.000,00 | 0,00 | 5.000,00 | 0,00 |

Tablica 2 Višak prema Odluci o raspodjeli rezultata za 2023.godinu - namjene

|  |  |  |  |  |  |
| --- | --- | --- | --- | --- | --- |
| **R.Br** | **OPIS :** | **ODLUKA :**  | **UTROŠENO VIŠAK :** | **UTROŠENO IZ DRUGIIH IZVORA** | **NIJE UTROŠENO**  |
| 1 | Knjige | 10.976,60 | 10.397,64 | 578,96 | 0,00 |
| 2 | Investicijsko održavanje zgrade | 6.000,00 | 0,00 | 5.278,95 | 721,05 |
| 3 | Montaža i demontaža opreme kod preseljenja | 4.000,00 | 2.629,07 |   | 1.370,93 |
| 4 | Promidžbeni materijali i usluge  | 5.000,00 | 965,00 | 4.035,00 | 0,00 |
| 5 | Nabava softvera za evidenciju radnog vremena | 6.000,00 | 0,00 | 0,00 | 6.000,00 |
| 6 | Hosting | 1.000,00 | 1.000,00 | 0,00 | 0,00 |
| 7 | Održavanje WEBa | 1.000,00 | 1.000,00 | 0,00 | 0,00 |
| 8 | Usluge tiska dio od 2.000,00eur | 1.128,00 | 0,00 | 1.128,00 | 0,00 |
| 9 | Digitalno izdavaštvo | 5.000,00 | 806,25 | 2.387,45 | 1.806,30 |
| 10 | Razvoj WEB a | 5.000,00 | 700,00 |   | 4.300,00 |
| 11 | Zavičajna digitalna knjižnica | 3.000,00 | 1.000,00 | 2.000,00 | 0,00 |
| 12 | Knjige | 25.225,77 | 19.824,15 | 5.401,62 | 0,00 |
| 13 | Pozornica | 5.000,00 | 0,00 | 4.040,09 | 959,91 |
| 14 | Putni troškovi službenih putovanja | 2.000,00 | 350,00 | 1.245,70 | 404,30 |
| 15 | Knjige | 4.812,96 | 3.266,65 | 1.546,31 | 0,00 |
| 16 | Intelektualne usluge - katalogizacija MŠP | 1.500,00 | 1.496,06 | 0,00 | 3,94 |
| 17 | Intelektualne usluge - Lucić | 1.500,00 | 0,00 | 1.500,00 | 0,00 |
| 18 | Knjige  | 4.207,37 | 4.183,30 | 0,00 | 24,07 |
| 19 | Usluge tiska dio od 2.000,00eur | 872,12 | 0,00 | 872,12 | 0,00 |
| 20 | Restauracija Novog lista | 1.500,00 | 0,00 | 1.500,00 | 0,00 |
| 21 | Investicijsko održavanje zgrade | 2.000,00 | 0,00 | 2.000,00 | 0,00 |
| 22 | Pozornica  | 1.500,00 | 0,00 | 0,00 | 1.500,00 |
| 23 | Knjige  | 368,38 | 368,00 | 0,38 | 0,00 |
| 24 | Norveški dani | 342,50 | 342,50 | 0,00 | 0,00 |
| 25 | PROGRAMI | 2.719,41 | 184,78 | 2.534,63 | 0,00 |
|   | **RASPOREĐENO ODLUKOM :**  | **101.653,11** | **48.513,40** | **36.049,21** | **17.090,50** |

**A RAČUN RASHODA PREMA FUNKCIJSKOJ KLASIFIKACIJI – SLUŽBE KULTURE I EKONOMSKOJ KLASIFIKACIJI**

**Funkcijska klasifikacija : 0820 -** Službe kulture 2.675.473,09 eura što je 90,31% u odnosu n a financijski plan razdoblja .

**A - RAČUN RASHODA PREMA IZVORIMA FINANCIRANJA I EKONOMSKOJ KLASIFIKACIJI – TABLICA RAČUN PRIHODA I RASHODA U „ IZVRŠENJU FINANCIJSKOG PLANA ZA I-VI.2024. PORAČUNSKOG KORISNIKA GRADSKE KNJIŽNICE RIJEKA“**

Detaljno izvršenje rashoda Ustanove nalazi se u navedenoj tablici. Ovdje prilažemo obrazloženje :

Izvršenje financijskog plana od 2.675.473,09 eura ili 90,31% u odnosu na tekući plan ustanove posljedica je očekivanih i planiranih rashoda u 2024. godini razdoblja nakon preseljenje Gradske knjižnice u novu zgradu . Rashodi nisu ostvareni u planiranim iznosima zbog mjera vlade RH u vezi cijena energenata, zbog dodatno doznačenih sredstava iz proračuna osnivača koji se nije uspio utrošiti prema planu, a neki zbog neriješenih vlasničkih odnosa i nositelja troškova vezanih za nove objekte (npr. dio rashoda režija vezanih za Dječju kuću i Središnju knjižnicu djelomično su planirani u financijskom planu ustanove , ali i osnivača), rješenje očekujemo u budućnosti.

**3 - Rashodi poslovanja**

31- Rashodi za zaposlene – povećana je osnovica koeficijenti i materijalna prava prema Kolektivnom ugovoru od 29.07.2022.g. i njegovom Dodatku I od veljače 2024.g. Ostvarenje na godišnjem nivou je 97,18% . U rashodi plaće u godišnjem razdoblju izvršenja 2024.g. imamo dvije plaća s osnovicom 661,57 eura bez povećanja koeficijenata po Dodatku I, jedna s povećanjem koeficijenata i starom osnovicom , devet plaća po novoj osnovici od 789,25 eura i jedna, ujedno i trinaesta plaća s osnovicom od 947,18 eura. Povećan je broj zaposlenih za četiri osobe u novoj zgradi, materijalna prava zaposlenika ( regres za godišnji odmor 300 eura po zaposleniku , prigodne nagrade – za Uskršnje blagdane 100 eura po osobi, Božićnica 300 eura po osobi , iznosi jubilarnih nagrada i dr.) .

Rashodi za zaposlene financiraju se iz više izvora. Glavninu rashoda zaposlenih financira Osnivač (izvor 1100) za 64 zaposlena , dva zaposlenika županijske bibliobusne službe se financiraju iz Primorsko – goranske županije ( izvor 5720) , dvoje zaposlenika Matične službe knjižnice financira se iz državnog proračuna tj. Ministarstva kulture i medija ( izvor 5710), po jedan knjižnica iz općina Čavle i Omišalj (izvor 5720) i dva zaposlenika koja ne financira proračun osnivača iz prihoda za posebne namjene ( izvor 4400) .

32 – Materijalni rashodi - ostvarenje je 71,22. Za sad još uvijek Gradska knjižnica nema u potpunosti riješene vlasničko-pravne odnose, te se dio režija još uvijek podmiruje na teret Grada Rijeke. Rashodi režija za novi objekt planirani su za 2024.g., ali se to nije moglo realizirati. Dio sredstva za ovu aktivnost iz Odluke o raspodjeli rezultata za 2023.g. zamijenjen je trošenjem iz novog izvora, pa je izvršenje na planiranim rashodima viška ove aktivnosti samo 22,52%.

34 - Financijski rashodi - ostvarenje je 78,07% za zatezne kamate te bankarske usluge i naknade.

**4 - Rashodi za nabavu nefinancijske imovine**

42 - Na rashodima za nabavu nefinancijske imovine ostvareno je 88,53%. Nabava opreme ostvarena je u 70,74% od plana , a nabava knjiga u 90,93% . Neutrošeni dio sredstava rezultat je planiranja rashoda za nabavu opreme i knjiga kroz novi izvor 5200 i kroz Odluku o raspodjeli rezultata za 2023. godinu koja je usvojena 8.7.2024. pa se dio nabava nefinancijske imovine ( pozornica, dodatna sredstva za knjige) planiran kroz odluku o raspodjeli utrošio iz novog izvora ostvarenog tijekom studenog i prosinca 2024.g. ( ostvarenje rashoda za opremu iz viška je 4,18% , a za knjige 83,44%) .

**B - RAČUN FINANCIRANJA**

**Ustanova nema podataka vezanih za račun financiranja .**

Ustanova nema potraživanja niti obveza po osnovi danih zajmova niti primljenih kredita, financijskih lizinga i slično kao što je prezentirano u Izvještajnoj tablici na listovima „ Račun financiranja“, „Račun financiranja prema izvorima financiranja“ ,„Stanje obveza“ i „Stanje potraživanja“ .

**PROGRAMSKA KLASIFIKACIJA** :

Detaljni rashodi po programskoj klasifikaciji detaljno su popisani u Oglednoj tablici izvještaja – Programska klasifikacija . Važni je napomenuti da ustanova od ove godine ima dodatnih programskih aktivnosti , te se uz Programsku aktivnost A118703 ustanove od 2024.g. programi Ljeta u Benčiću odvijaju u zasebnoj aktivnosti A118723 Ljetni program.

Tablica 3 Aktivnosti – Izvršenje financijskog plana 2024.

|  |  |  |  |
| --- | --- | --- | --- |
| **AKTIVNOST – OPIS** **1** | **Plan 2024****2** | **Ostvarenje 2024****3** | **Indeks (3./2.)****4** |
| SVEUKUPNO | 2.962.533,00 | 2.675.473,09 | 90,31 |
| 31075 GRADSKA KNJIŽNICA RIJEKA | 2.962.533,00 | 2.675.473,09 | 90,31 |
| 1187 REDOVNA DJELATNOST USTANOVE | 2.957.613,00 | 2.675.473,09 | 90,46 |
| A118701 STRUČNO, ADMINISTRATIVNO I TEHNIČKO OSOBLJE | 1.791.999,00 | 1.741.400,18 | 97,18 |
| A118702 REDOVNA DJELATNOST USTANOVE | 523.211,00 | 372.625,17 | 71,22 |
| A118703 PROGRAMSKE AKTIVNOSTI USTANOVE | 152.816,00 | 123.494,18 | 80,81 |
| A118709 ZAŠTITA KNJIŽNE GRAĐE | 5.973,00 | 5.963,29 | 99,84 |
| A118723 LJETNI PROGRAM | 35.000,00 | 35.000,00 | 100,00 |
| K118705 NABAVA KNJIŽNE GRAĐE | 402.476,00 | 363.579,16 | 90,34 |
| K118710 NABAVKA OPREME | 46.138,00 | 33.411,11 | 72,42 |
| 1412 EUROPSKI PROJEKTI | 4.920,00 |   |   |
| T141201 ERASMUS+ AKREDITACIJE -KA120 - ADU - Obrazovanje odraslih - EU | 4.920,00 |   |   |

**A118701 – Stručno, administrativno i tehničko osoblje** – izvršenje je 97,18% . U rashodima plaća u godišnjem razdoblju izvršenja 2024.g. tri različite osnovice - 661,57 eura, 789,25 eura i 947,18 eura. Povećan je broj zaposlenih za četiri osobe u novoj zgradi, povećana su materijalna prava zaposlenika ( regres za godišnji odmor 300 eura po zaposleniku , prigodne nagrade – za Uskršnje blagdane 100 eura po osobi, Božićnica 300 eura po osobi , iznosi jubilarnih nagrada i dr.). Ustanova je ukupno realizirala rashode plaća za ukupno 71 zaposlenog , od toga dvoje na dužem bolovanju.

**A118702 – Redovna djelatnost ustanove** – realizacija je 71,22%. Režije se pretežno podmiruju iz proračuna osnivača. Dio režijskih troškova održavanja koji nisu pokriveni iz proračuna osnivača plaća ustanova iz vlastitih sredstava, pretežito iz sredstava pomoći iz nenadležnih proračuna i iz prihoda po posebnim propisima. Prema odluci o raspodjeli viška 2023.g. iz ove djelatnosti financirano je preseljenje i montaža opreme iz starih prostora u novu zgradu, tekuće investicijsko održavanje novih sustava u Art kvartu Benčić – Dječja kuća i Središnja knjižnica, razvoj weba, troškovi službenih putovanja zaposlenih, trošak promidžbe djelatnosti knjižnice, tisak materijala. U ovoj godini dio tih troškova koje je trebalo realizirati prema odluci o raspodjeli rezultata realizirano je uz suglasnost osnivača na teret novih proračunskih izvora.

**A118703 – Programska djelatnost** ustanove u sebi sadrži programske dijelove koji se tiču programskih aktivnosti knjižnice vezanih za djelatnost knjižnice, odnosno knjižnične programe i manifestacije. Ovdje se odvijaju programi Dječje kuće za djecu predškolskog i školskog uzrasta, programi Američkog kutka, programi za mlade i za sve ostale posjetitelje knjižnice. Najznačajniji programi knjižnice su svakako programi u Dječjoj kući, Rasadnik – program za mlade, tradicionalni proljetni Tjedan dobre dječje knjige, ljetni festival Tobogan, Rezidencija Kamov za gostujuće književnike, Treća dob čitanja, Kulturna obitelj, Mjesec hrvatske knjige, Zimska priča iz Benčića i mnogi drugi . Ovaj dio izvršen je na razini 80,81% od plana zbog dodatno osiguranih sredstava iz proračuna, pa su uz suglasnost osnivača sredstva planirana iz viška ostala za trošenje u idućoj godini.

**A118709 - Zaštita knjižne građe** – realizacija ovog programa je 99,84%. Svake godine knjižni fond se fizički štiti i čuva od raznih štetnih okolnosti (fizičkog, kemijskog, biološkog oštećenja) kroz program nabave sredstava za zaštitu na poziciji skupine 3221 – uredski i ostali materijali. Pretežno se radi o folijama u koju se umotavaju knjige.

**A118723 – Ljetni program** je nova aktivnost ustanovljena zbog opsega programa provođenih ljeti koje su se do sada odvijale u programskoj aktivnosti. Tako je dio ove aktivnosti postao i festival Tobogan, zatim STEM piknik, Festival znanosti u sklopu Ljetne priče iz Benčića . Izvršenje ove aktivnosti je 100% .

**K118705 – Nabava knjižne građe** je ostvarena 90,34% od plana zbog dodatnih sredstava iz proračuna , pa je uz suglasnost osnivača dio za nabavu planiran iz sredstava viška ostao za prijenos i utrošak u iduću godinu.

**K118710 – Nabava opreme** realizirana je 72,42% , dio sredstava planiran iz viška realiziran je kroz druge izvore financiranja uz suglasnost osnivača. Nabavljen je ostatak pregrada za novu zgradu, regal za središnju knjižnicu, dva uređaja sa sušenje ruku u Dječjoj kući, nešto igračaka , opreme i uređaja za Dječju kuću i Odjel za mlade.

**TEKUĆI PROJEKTI** :

**T141201 ERASMUS+ AKREDITACIJE - KA120 - ADU - Obrazovanje odraslih – EU**. Akreditacija se odnosi na ključnu aktivnost KA121 u području obrazovanja odraslih odnosno na razmjene i putovanja djelatnika knjižnice u sklopu Erasmus+ akreditacije. Financira se organizacijska i pojedinačna potpora, putovanje , jezična potpora, pripremni posjet, kotizacije i slično. u 2024. nije bilo ostvarenja jer se službena putovanja zaposlenih u Finsku, Dansku i Španjolsku planiraju u 2025.g. .

**POKAZATELJI** :

**Cilj: minimalizirati smanjenje broja korisnika Knjižnice**

|  |  |  |  |  |  |
| --- | --- | --- | --- | --- | --- |
| **Pokazatelji rezultata** | **Jedinica** | **Ostvarena vrijednost 2023** | **Izvor podataka** | **Planirana vrijednost 2024.** | **Ostvarena vrijednost 2024.** |
| Minimalno smanjenje broja korisnika | Broj | 17.837 | Ustanova | 19.500 | 21.776 |

**Cilj: minimalizirati smanjenje broja posudbe knjižne građe**

|  |  |  |  |  |  |
| --- | --- | --- | --- | --- | --- |
| **Pokazatelji rezultata** | **Jedinica** | **Ostvarena vrijednost 2023** | **Izvor podataka** | **Planirana vrijednost 2024.** | **Ostvarena vrijednost 2024.** |
| Povećanje broja posudbe knjižne građe | Broj | 467.240 | Ustanova | 500.000 | 520.856 |

**Cilj: minimalizirati smanjenje broja sudionika i posjetitelja programa GKR-a**

|  |  |  |  |  |  |
| --- | --- | --- | --- | --- | --- |
| **Pokazatelji rezultata** | **Jedinica** | **Ostvarena vrijednost 2023** | **Izvor podataka** | **Planirana vrijednost 2024.** | **Ostvarena vrijednost 2024.** |
| Povećanje broja sudionika i posjetitelja programa | Broj | 34.376 | Ustanova | 13.000 | 41.381 |

* Ustanova nema investicijskih kapitalnih projekata
* Obrazac 3. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova :
1. Stanje nenaplaćenih potraživanja na dan 31.12.2024.g. je 15.711,48 eura. Do dana pisanje ovog izvještaja ostalo je nenaplaćeno 199,08 eura.
2. Ustanova u 2024.g. nema sudskih sporova u tijeku .
3. Na dan 31.12.2024.g. stanje dospjelih obveza Ustanove je 17.303,45 eura
4. Stanje novčanih sredstava 2024.g. :

|  |  |  |  |  |
| --- | --- | --- | --- | --- |
| **Šifra :** | **Opis** | **Stanje 1.siječnja** | **Stanje 31.prosinca** | **Indeks** |
| **( 5/4)** |
| *1* | *2* | *4* | *5* | *6* |
| 11 | Novac u banci i blagajni | 220,05 | 2.358,53 | 1.071,81 |

 Stanje uključuje predujam primljen 30.12.2024. za prodaju starog bibliobusa.

 Ravnatelj :

 Niko Cvjetković